Η σχέση των κινήτρων για άσκηση με την εβδομαδιαία συχνότητα άσκησης σε γυναίκες με επιλόχειο κατάθλιψη
Creators: name: Πετρίδου, Αγάπη Χαραλάμπους
Publisher: name: Aristotle University of Thessaloniki
Year: 2019
Subjects: θεωρία του αυτό-καθορισμού
κίνητρα για άσκηση
επιλόχειος κατάθλιψη
self-determination theory
exercise motives

description: Σκοπός της παρούσας μελέτης ήταν η διερεύνηση της σχέσης των κινήτρων για άσκηση με τη συχνότητα συμμετοχής σε άσκηση σε γυναίκες με επιλόχειο κατάθλιψη. Εξετάστηκε η σχέση μεταξύ των τύπων ρύθμισης της συμπεριφοράς στην άσκηση (απουσία κινήτρων, εξωτερική ρύθμιση, ενδοπροβαλλόμενη ρύθμιση, ρύθμιση ταύτισης, ενσωματωμένη ρύθμιση, εσωτερικά κίνητρα) με την εβδομαδιαία συχνότητα έντονης, μέτριας και ήπιας άσκησης με βάση τη θεωρία του αυτό-καθορισμού (self-determination theory). Στην έρευνα συμμετείχαν 208 ασκούμενες γυναίκες, ηλικίας 25 έως 40 ετών, από ιδιωτικά και δημοτικά γυμναστήρια. Οι ασκούμενες συμπλήρωσαν το «Ερωτηματολόγιο για επιλόχειο κατάθλιψη» (Edinburgh Postnatal Depression Scale–EPDS) το «Ερωτηματολόγιο Ρύθμισης της Συμπεριφοράς στην Άσκηση-2» (Βehavioural Regulation in Exercise Questionnaire-2 [BREQ-2]: Markland &amp; Tobin, 2004) και το «Ερωτηματολόγιο συχνότητας της συμμετοχής σε άσκηση» του Godin (Godin Leisure Time Exercise Questionnaire: Godin &amp; Shephard, 1985). Οι αναλύσεις συσχέτισης Pearson έδειξαν ότι η εξωτερική ρύθμιση είχε αρνητική συσχέτιση με την ήπια εβδομαδιαία συχνότητα άσκησης. Η ρύθμιση ταύτισης είχε αρνητική συσχέτιση με τη μέτρια εβδομαδιαία συχνότητα άσκησης. Τέλος, η ενσωματωμένη ρύθμιση σχετίστηκε θετικά αλλά αδύναμα με την ήπια εβδομαδιαία συχνότητα άσκησης. Τα ευρήματα υποστηρίζουν εν μέρει τις αρχές της θεωρίας του αυτό-καθορισμού. Φαίνεται ότι στις γυναίκες με επιλόχειο κατάθλιψη ισχυρότερο ρόλο στον καθορισμό της συμπεριφοράς της άσκησης διαδραματίζουν τα μη αυτό-καθοριζόμενα κίνητρα για άσκηση παρά τα αυτό-καθοριζόμενα. Τέλος, περαιτέρω διερεύνηση συστήνεται αναφορικά με την χρήση του Ερωτηματολογίου Ρύθμισης της Συμπεριφοράς στην Άσκηση-2 για την μέτρηση των κινήτρων για άσκηση σε γυναίκες με επιλόχειο κατάθλιψη
description: The purpose of the present study was to examine the relationship of exercise behavioural regulations with weekly frequency of exercise participation in women with postnatal depression. The links were examined between amotivation, external regulation, introjected regulation, identified regulation, integrated regulation, and intrinsic motivation with frequency of strenuous, moderate, and mild exercise based on self-determination theory. Data were collected by 208 women exercise participants aged between 25 and 40 years from private and community fitness centers. Women completed the Edinburgh Postnatal Depression Scale (EPDS), the Βehavioural Regulation in Exercise Questionnaire-2 (BREQ-2), and Godin’s Leisure Time Exercise Questionnaire. Pearson’s correlations revealed a negative relationship between external regulation and mild exercise behavior. Identified regulation was negatively correlated with moderate exercise behavior. Integrated regulation was positively but weakly correlated with mild exercise behavior. Findings are in partial agreement with study hypotheses. It seems that in women with postnatal depression, it is the non-self-determined motives for exercise that more strongly guide exercise behavior compared to the self-determined motives as is the case with typical exercising populations. Additionally, further investigation is recommended in terms of psychometric properties of scores derived from using the Βehavioural Regulation in Exercise Questionnaire-2 when used with women with postnatal depression